recursal/SuperWikiNEXT-32B huggingface dataset:
To RC 44 είναι ελαφρύ αγωνιστικό σκάφος ιστιοπλοΐας υψηλών επιδόσεων. Όλα τα σκάφη είναι πανομοιότυπα και σχεδιάστηκαν από τον ολυμπιονίκη και τέσσερις φορές νικητή του Americα's Cup Νεοζηλανδό Cutts Russel. Το σκάφος έχει μήκος 44 πόδια και είναι κατασκευασμένο από ανθρακονήματα (carbon). Το πλήρωμα αποτελείται από 8 άτομα που μπορεί να είναι και 6 όταν γίνονται αγώνες Match Race (ιστιοδρομία με ζευγάρια σκαφών).

Τεχνικά Χαρακτηριστικά
----------------------

### Βασικά Μεγέθη

|  |  |
| --- | --- |
| Ολικό Μήκος | 13,35μ |
| Μέγιστο Πλάτος | 2,75μ |
| Βύθισμα | 2,90μ |
| Εκτόπισμα | 3.560χλγρ |
| Καρίνα | 2.200χλγρ |
| Πλήρωμα | 680χλγρ |
| Μηχανή | Κινητήρας ντίζελ ιπποδύναμης 20 αλόγων με αναδιπλούμενη προπέλα |
|

### Ιστιοφορία

| Ιστίο | Επιφάνεια (τ.μ.) |
| --- | --- |
| Μαΐστρα | 70 |
| Τζένοα 1 | 39 |
| Τζένοα 2 | 60 |
| Μπαλόνι | 170 |
| Μπαλόνι | 150 |

### Κατασκευή

Η γάστρα και το κατάστρωμα είναι κατασκευασμένα από σάντουιτς εποξικής ρητίνης και ανθρακονημάτων. Το κατάρτι επίσης είναι κατσκευασμένο από ανθρακονήματα και αποτελείται από δύο τμήματα για να είναι δυνατή η μεταφορά του. Το κόκπιτ (δηλαδή ο βασικός χώρος εργασίας του πληρώματος) είναι ανοιχτό, χωρίς υπερκατασκευές για μέγιστη ευελιξία των αθλητών, ενώ ο τιμονιέρος οδηγεί με δύο τιμόνια - ρόδες από ανθρακονήματα. Τα ξάρτια του σκάφους είναι από PBO (ίνες πολυβενζοξαζόλης) για τη μέγιστη αντοχή με το μικρότερο βάρος.

Αγώνες
------

Στα RC 44 αγωνίζονται οι κορυφαίοι επαγγελματίες ιστιοπλόοι από όλο τον κόσμο ενώ οι χορηγίες περιλαμβάνουν κολοσσούς της πληροφορικής, της αυτοκινητοβιομηχανίας και πιστωτικών ιδρυμάτων. Η διεθνής κλάση RC 44 σε συνεργασία με την Παγκόσμια Ιστιοπλοϊκή Ομοσπονδία (ISAF), διοργανώνουν κάθε χρόνο σειρά 6 αγώνων σε ολόκληρο τον κόσμο (με δύο τουλάχιστον αγώνες στην Ευρώπη)που διέπονται από του κανονισμούς της κλάσης και της ISAF. Από τις διοργανώσεις αυτές προκύπτει η συνολική βαθμολογία και ο νικητής.

Εξωτερικοί σύνδεσμοι
--------------------

* Κλάση RC 44
* Παγκόσμια Ιστιοπλοϊκή Ομοσπονδία
* Ιστοσελίδα του Cutts Russel
* Πληροφορίες για ΜΜΕ
Ο **Ντάνκομπ (Duncombe)** είναι αστεροειδής που περιφέρεται στην εξωτερική περιοχή (την προς τον πλανήτη Δία) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 11,3. Ανακαλύφθηκε το 1985 από τον Αμερικανό αστρονόμο Έντουαρντ Μπόουελ, που παρατηρούσε από την `Αντερσον Μέσα (σταθμός του Αστεροσκοπείου Λόουελ). Ο αστεροειδής πήρε το όνομά του στη μνήμη του Αμερικανού αστρονόμου Ρέυνορ Λόκγουντ Ντάνκομπ (*Raynor Lockwood Duncombe*). Ο Ντάνκομπ ανήκει στην Οικογένεια αστεροειδών της Κυβέλης.

Φυσικά χαρακτηριστικά
---------------------

Η μέση διάμετρος του Ντάνκομπ εκτιμάται σε 33,3 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,087. Είναι άγνωστο αν και με ποια περίοδο περιστρέφεται ο Ντάνκομπ γύρω από τον εαυτό του.

Πηγές - εξωτερικοί σύνδεσμοι
----------------------------

* Τροχιακές παράμετροι, τροχιά κ.ά. από το JPL


Αστεροειδείς| 3367 Άλεξ | 3368 Ντάνκομπ | 3369 Φρόυχεν |
Η **Κίρκη** είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως αυτό ορίζεται για το Ηλιακό Σύστημα) 8,51. Ανακαλύφθηκε το 1855 από τον Ζαν Σακορνάκ, ο οποίος παρατηρούσε από το Παρίσι, και έλαβε το όνομά του από τη θεά Κίρκη της ελληνικής μυθολογίας.

Η μέση διάμετρος της Κίρκης έχει υπολογισθεί σε 113,5 χλμ. ενώ η μάζα της εκτιμάται σε 1,5 τετράκις εκατομμύριο τόνους. Η μέση επιτάχυνση της βαρύτητας στον ισημερινό της εκτιμάται σε 3,2 cm/sec², δηλαδή η βαρύτητα εκεί είναι 310 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 60 m/sec.

Η Κίρκη περιστρέφεται γύρω από τον εαυτό της μία φορά κάθε 12 ώρες και 9 λεπτά. Το άλβεδό της είναι 0,0541, τυπικό για αστεροειδή τύπου **C** όπως είναι η Κίρκη. Η μέση θερμοκρασία στην επιφάνειά της υπολογίζεται σε 101 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000034.

Εξωτερικοί σύνδεσμοι
--------------------

* Προσομοίωση τροχιάς (Java Applet) / Εφημερίδα

  


Αστεροειδείς| 33 Πολύμνια | 34 Κίρκη | 35 Λευκοθέα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
**Άρθρο** είναι η μικρή λέξη που μπαίνει μπροστά από τα ονόματα (π.χ. **ο** αετός, **η** Ειρήνη, **τα** ψηλά βουνά).

Διάκριση
--------

Το άρθρο διακρίνεται σε οριστικό και αόριστο.

### Οριστικό άρθρο

Το οριστικό άρθρο (ο - η - το) χρησιμοποιείται σε αναφορά συγκεκριμένου προσώπου, ζώου, αντικειμένου ή έννοιας (π.χ. *Ήρθε ο πατέρας μου, γέμισε από κόσμο η πλατεία*). Το οριστικό άρθρο έχει τρία γένη (αρσενικό, θηλυκό, ουδέτερο), δύο αριθμούς (ενικό και πληθυντικό) και κλίνεται.

### Αόριστο άρθρο

Το αόριστο άρθρο (ένας - μία - ένα) χρησιμοποιείται σε αναφορά μη συγκεκριμένου προσώπου, ζώου, αντικειμένου ή έννοιας (π.χ. *Ένα ποτάμι ομορφαίνει την πόλη*). Το αόριστο άρθρο σε αντίθεση με το οριστικό δεν έχει πληθυντικό (π.χ. *Πουλάκια ακούγονταν να κελαηδούν*, ή *Πέρασε βουνά και λαγκάδια*).

Όταν το αόριστο άρθρο χρησιμοποιείται με αριθμητική έμφαση τότε χαρακτηρίζεται ως αριθμητικό. (π.χ. *Ένας εργάτης έσκαψε όλο το χαντάκι*, *Πήρε μία πορτοκαλάδα, Βρήκε ένα μόνο εισιτήριο β΄ θέσης*).

Παραπομπές
----------

1. ↑  Γαβριηλίδου, Ζωή· Σφυρόερα, Μαρία. «Γλώσσα Β΄ Δημοτικού - Ταξίδι στον κόσμο της γλώσσας». *ebooks.edu.gr*. Ινστιτούτο Τεχνολογίας Υπολογιστών & Εκδόσεων «Διόφαντος». Ανακτήθηκε στις 8 Μαΐου 2023.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Μέρη του λόγου |
| --- |
|  |
| Κλιτά | 
* Άρθρο
* Ουσιαστικό
* Επίθετο
* Αντωνυμία
* Ρήμα
* Μετοχή
 |
|  |
| Άκλιτα | 
* Πρόθεση
* Επίρρημα
* Σύνδεσμος
* Επιφώνημα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85056267
* GND: 4003090-8
* BNF: cb12262124s (data)
* NDL: 00577103
* NKC: ph370237

 |

 |
Το **Zazel: The Scent of Love**, γυρισμένο το 1996, είναι ένα από τα πιο ποιοτικά και αναγνωρισμένα Αμερικανικά πορνογραφικά φιλμ. Η σκηνοθετημένη από τον Philip Mond ταινία, κόστισε περίπου 237.000 δολάρια και περιελάμβανε μια ομάδα από Πέντχαουζ Πετς μεταξύ των οποίων οι:

* Sasha Vinni, Πετ της χρονιάς 1994, στο ρόλο της Zazel
* Grace Harlow
* Lene Hefner
* Gina LaMarca, Πετ της χρονιάς 1995
* Brooke Lane
* Anna Romero
* Nikki St. Gilles

Η ταινία είχε εξεζητημένα σκηνικά, εκτενές make-up και body painting και χρησιμοποίησε πολυδάπανες τεχνικές κινηματογράφησης, όπως υποβρύχιες λήψεις, στοιχεία που σπάνια εμφανίζονται σε πορνό.

Πλοκή
-----

Η Ζαζέλ, μια γνωστή καλλιτέχνιδα προσλαμβάνεται για να δημιουργήσει το "πιο ερεθιστικό άρωμα" στον κόσμο. Αναζητώντας την έμπνευση η Ζαζέλ ζωγραφίζει, κοιτάζει φωτογραφίες και περιπλανιέται σε έναν ολάνθιστο κήπο. Η κάθε εμπειρία της εμπνέει μια έντονη σεξουαλική φαντασίωση με θέματα όπως οι νύμφες του νερού, η ζούγκλα, οι "Τρεις Σωματοφύλακες", οι παλιές ασπρόμαυρες ταινίες, ο παράδεισος και η κόλαση. Η πρωταγωνίστρια και αφηγήτρια Sasha Vinni, δεν εμφανίζεται σε σκηνές με ετεροφυλική διείσδυση, την βλέπουμε μόνο να αυνανίζεται και να συμμετέχει σε λεσβιακές περιπτύξεις.

Η ταινία περιλαμβάνει οκτώ συνολικά σκηνές με τους περιγραφικούς τίτλους

* Η Νύμφη
* Το Τατουάζ
* Οι Τρεις Σωματοφύλακες
* Ζούγκλα
* Παράδεισος
* Άσπρο-Μαύρο
* Γοργόνες
* Κόλαση

Βραβεία
-------

* Ένα από τα 101 καλύτερα πορνό όλων των εποχών σύμφωνα με τη λίστα του περιοδικού AVN.
* Κέρδισε 7 AVN Awards το 1997 :
	+ Best All-Sex Film
	+ Best Cinematography
	+ Best Art Direction
	+ Best Editing
	+ Best Group Scene
	+ Best Overall Marketing Campaign
	+ Best Selling Tape Of The Year.

Παραπομπές
----------

1. 1 2  www.adultdvdtalk.com/review/zazel-1-dvd-release-1279. Ανακτήθηκε στις 8  Απριλίου 2016.

Εξωτερικοί σύνδεσμοι
--------------------

* Η ταινία στην AFDb
* Κριτική από την ιστοσελίδα "A Woman's Touch"
* Κριτική για το DVD της ταινίας
* Λεπτομερής περιγραφή ανά σκηνή
* Trailer και Εικόνες
Ο **Άρθουρ Ράικς** (*Arthur Edward Harington Raikes*, 5 Φεβρουαρίου 1867 – 3 Μαρτίου 1915) ήταν Βρετανός αξιωματικός του στρατού.

Βιογραφία
---------

Γεννήθηκε στις 5 Φεβρουαρίου 1867 και ήταν γιος του *Charles Hall Raikes and Charlotte d'Ende Arbuthnot*. Υπηρέτησε ως υπολοχαγός στο Σύνταγμα *Wiltshire* πριν μεταβεί στη Ζανζιβάρη ότι διορίστηκε ταξίαρχος στον στρατό του Σουλτάνου. Το 1896 αναμίχθηκε στον Αγγλο-Ζανζιβαρινό Πόλεμο, ο οποίος είχε αιτία την άνοδο στον θρόνο ενός σουλτάνου που δεν είχε βρετανική έγκριση, ηγούμενος φιλοβρετανικών στρατεύματων 900 ασκάρι κατά την διάρκεια του βομβαρδισμού του παλατιού του Σουλτάνου.

Ο Ράικς υπηρέτησε ως Βεζύρης της Ζανζιβάρης από το 1906 ως το 1908 και ήταν κάτι σαν πρωθυπουργός της χώρας. Παντρεύτηκε την Geraldine Arbuthnot στις 16 Δεκεμβρίου 1899 με την οποία απέκτησε ένα γιο. Πέθανε στις 3 Μαρτίου 1915 στο Λονδίνο.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p19058.htm#i190580.
2. ↑  p19058.htm#i190580. Ανακτήθηκε στις 7  Αυγούστου 2020.
3. 1 2 3  Darryl Roger Lundy: (Αγγλικά) *The Peerage*.
4. 1 2 3  Entry at The Peerage
5. 1 2  Hernon 2003, σελ. 400.
6. ↑  «East Africa Adventure Company page on Zanzibar». Αρχειοθετήθηκε από το πρωτότυπο στις 17 Ιανουαρίου 2011. Ανακτήθηκε στις 2 Απριλίου 2010.
7. 1 2  «Domestic Announcements», *South Africa Magazine*, 6 March 1915,

### Πηγές

* Hernon, Ian (2003), *Britain's Forgotten Wars*, Stroud, Gloucestershire: Sutton Publishing, ISBN 0-7509-3162-0 .
Οι **Ziggy Was** είναι alternative rock ελληνική μπάντα. Ξεκίνησαν το 1992 στη Θεσσαλονίκη έχοντας ιδρυτικά μέλη τους Πάνο Ρώσση (φωνή/κιθάρα), Λάμπρο Σαλτσίδη (μπάσο/φωνητικά) και Κώστα Καρκάλη (τύμπανα).

Ο ήχος του συγκροτήματος ήταν μια μίξη από funk, punk, hardcore και alternative rock στοιχεία.
Το 1992 κυκλοφόρησαν το πρώτο τους demo που τιτλοφορούταν "Oil Land". Κατόπιν υπέγραψαν στην "Lazy Dog Records", και δύο χρόνια αργότερα κυκλοφόρησαν τον πρώτο τους ολοκληρωμένο δίσκο με τίτλο "Here".

Το 1995 κυκλοφόρησαν το EP "Two Turns To One". Οι **Ziggy Was** για την προώθησή του δίσκου έκαναν πολλές συναυλίες ανά την Ελλάδα (κυρίως στην γενέτειρα τους Θεσσαλονίκη , και στην Αθήνα). Η επόμενη κυκλοφορία των **Ziggy Was** περιείχε το "Here" και το "Two Turns To One" μαζί , υπό τον τίτλο "Three Turns To One".

Το 1997 το συγκρότημα άλλαξε μορφή και έγινε τετραμελές, καθώς στο σχήμα προσχώρησε και ο Κώστας Παντέλης (κιθάρα/φωνητικά). Υπέγραψαν συμβόλαιο με την πολυεθνική "Virgin" και κυκλοφόρησαν τον επόμενό τους δίσκο, "Unicorn Pan", στο οποίο συμμετείχε και ο Γιάννης Αγγελάκας (Τρύπες) σε ένα τραγούδι ("Bugs").

Το συγκρότημα σταμάτησε τη δραστηριότητα του την ίδια χρονιά. Ο Κώστας Παντέλης συνέχισε στα συγκροτήματα Ξύλινα Σπαθιά και Big Sleep, ο Κώστας Καρκάλης στο συγκρότημα Napkin και ο Πάνος Ρώσσης δημιούργησε το σχήμα Purfer Fish.

Δισκογραφία
-----------

* Oil Land 1992 (Demo)
* Here 1994 (Lazy Dog Records)
* Take a look at the kids 1994 (Lazy Dog Records) (Single)
* Two turns to one 1995 (Lazy Dog Records) (EP)
* 3 turns to one 1996 (Lazy Dog Records)
* Unicorn Pan 1997 (Virgin)

Εξωτερικοί σύνδεσμοι
--------------------

* Ziggy Was στο Discogs
Ο **Αγαθίνος** ήταν ένας διακεκριμένος Έλληνας γιατρός που καταγόταν από τη Σπάρτη, «όχι τυχαίος άνδρας» κατά τη φράση του κορυφαίου Γαληνού. Ο Αγαθίνος οφείλει κυρίως τη φήμη του στο ότι ένωσε τα τρία γνωστά τότε συστήματα της Ιατρικής, το σύστημα των «πνευματικών», αυτό των «εμπειρικών» και αυτό των «μεθοδικών», σε ένα, δημιουργώντας έτσι μία νέα ιατρική «σχολή», αυτή των **«εκλεκτικών»** ή **«επισυνθετικών»**, η οποία αναπτύχθηκε μεταγενέστερα από τον Κέλσο και τον Αρεταίο τον Καππαδόκη. Μαθητές του Αγαθίνου ήταν ο Αρχιγένης και ο Ηρόδοτος, οι οποίοι διέπρεψαν στη Ρώμη.

Ο Αγαθίνος συνέγραψε πολλά έργα, αλλά όλα χάθηκαν. Σπουδαία ήταν τα έργα του *Περί σφυγμών* και *Περί πυρετών*, καθώς και άλλα για τα θερμά και ψυχρά λουτρά.

Πηγές
-----

* Ιωάννης Κακαβούλιας: *Ελληνική Γραμματολογία (αρχαία και βυζαντινή)*, εκδ. Νικόδημος, Αθήνα, σελ. 9-10

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 282616453
* GND: 102378363

 |

 |
Πάστρα is located in GreeceΠάστρα**Πάστρα**Η θέση του Όρους Πάστρα στον χάρτη
Το **Όρος Πάστρα** είναι βουνό της Δυτικής Αττικής με μέγιστο υψόμετρο 1.025 μέτρα. Βρίσκεται στα όρια της Δυτικής Αττικής και της Βοιωτίας και παρεμβάλλεται ανάμεσα στον Κιθαιρώνα και στην Πάρνηθα. Μπορεί να θεωρηθεί και τμήμα των παραπάνω βουνών. 

Στις νοτιοδυτικές πλαγιές του όρους Πάστρα βρίσκονται τα ερείπια της αρχαίας πόλης των Ελευθερών. Στο όρος Πάστρα κατέπεσε στις 20 Δεκεμβρίου του 1997 αεροσκάφος C-130 της πολεμικής αεροπορίας με αποτέλεσμα να σκοτωθούν και οι πέντε επιβαίνοντες. Αυτό ήταν το δεύτερο ατύχημα με αεροπλάνο C-130 μετά το πολύνεκρο ατύχημα στο όρος Όθρυς, το 1991.

Παραπομπές
----------

1. ↑  Ελληνικός στρατός, Ατυχήματα και πτώσεις αεροσκαφών

Εξωτερικοί σύνδεσμοι
--------------------

* Νομαρχία Δυτικής Αττικής, Όρος Πάστρα

|  |  |  |  |
| --- | --- | --- | --- |
| 

| π • σ • ε
Βουνά της Αττικής |
| --- |
|  |
| 
* Αιγάλεω
* Βουνό Φυλής
* Γεράνεια
* Διονυσοβούνι
* Κιθαιρώνας
* Μερέντα
* Όλυμπος
* Πάνειο
* Πάρνηθα
* Πάστρα
* Πατέρας
* Πεντέλη
* Ποικίλο
* Υμηττός
 |

 |

|  |  |  |  |
| --- | --- | --- | --- |
| 

| π • σ • ε
Βουνά της Βοιωτίας |
| --- |
|  |
| 
* Ελικώνας
* Κιθαιρώνας
* Κίρφη
* Μεσσάπιο
* Παρνασσός
* Πάρνηθα
* Πάστρα
* Πτώο
* Υπάτιο
 |

 |
Συντεταγμένες: 29°13′N 110°48′E﻿ / ﻿29.217°N 110.800°E﻿ / 29.217; 110.800

Το όρος **Τιανζί** (κινεζικά: 天子山) βρίσκεται στην περιοχή Ζανγκτζιάτζιέ (张家界, πινγίν: Zhāngjiājiè) στην επαρχία Χουνάν της Κίνας, κοντά στην κοιλάδα Σουοξί (索溪峪). Αποτελεί μέρος του Εθνικού Δασικού Πάρκου της Ζανγκτζιατζιέ, και έτσι αναφέρεται συχνά και ως *όρη Τιανζί* λόγω της κοινής παρουσίας πολλών κατακόρυφων στηλών από ασβεστόλιθο και της ιδιαίτερης θέας που αυτές προσφέρουν.

Περιγραφή
---------

Έχει πάρει την ονομασία του από έναν αγρότη με το όνομα *Ξιάνγκ Ντακούν* της εθνοτικής ομάδας των Τουτζιαζού (土家族, πινγίν: Tǔjiāzú), ο οποίος ήταν ο ηγέτης μιας επιτυχούς επανάστασης των χωρικών της περιοχής και αποκαλούσε τον εαυτό του ως *Τιανζί*, το οποίο σημαίνει *γιός του Ουρανού*, και αποτελεί παραδοσιακό χαρακτηρισμό των κινέζων αυτοκρατόρων.

Καλύπτει μια περιοχή 67 τετραγωνικών χιλιομέτρων, και η υψηλότερη κορυφή του είναι στα 1.2 χιλιόμετρα πάνω από το επίπεδο της θάλασσας. Η μετακίνηση στην περιοχή γίνεται με τελεφερίκ.

Αξιοθέατα
---------

Στην ανατολική είσοδο του βρίσκεται βουδιστικός ναός που χρονολογείται από τη δυναστεία των Τανγκ (7ος - 10ος αιώνας), και ολόκληρη η περιοχή αποτελεί μέρος του Εθνικού Δασικού Πάρκου της Ζανγκτζιατζιέ με πολλά είδη ζώων και φυτών, με τις κατακόρυφες ασβεστολιθικές στήλες να αποτελούν χαρακτηριστικό της ευρύτερης περιοχής.

Δείτε επίσης
------------

* Γραφική περιοχή της Γουλινγκγιουάν
* Εθνικό Δασικό Πάρκο της Ζανγκτζιατζιέ

Παραπομπές
----------

1. 1 2 3  (Αγγλικά) Tianzi Mountain Nature Reserve - travelchinaguide.com
2. ↑  (Αγγλικά) Estimate the Forest Recreational Values of Zhangjiajie in China Using a Contingent Valuation Method - scirp.org
3. ↑  (Αγγλικά) «Beautiful Emperor Mountain in Zhangjiajie Wulingyuan - explorezhangjiajie.com». Αρχειοθετήθηκε από το πρωτότυπο στις 4 Μαρτίου 2016.
4. ↑  (Αγγλικά) Study on Protective Planning Design for Buddhist Ancestral Chamber in Zhongnan Mountain - scientific.net

Εξωτερικοί σύνδεσμοι
--------------------

* (Κινέζικα) τηλεοπτικό αφιέρωμα στα αξιοθέατα του όρους - youtube.com
Ο **Άντον Ντρέξλερ** (*Anton Drexler*, Μόναχο, 13 Ιουνίου 1884 - Μόναχο, 24 Φεβρουαρίου 1942) ήταν Γερμανός πολιτικός και ιδρυτής του Κόμματος των Γερμανών Εργατών (DAP), του κατοπινού Εθνικοσοσιαλιστικού Κόμματος των Γερμανών Εργατών (NSDAP).

Το 1918 οργανώθηκε μαζί με συνεργάτες του από το *Βασιλικό Βαυαρικό Κεντρικό Εργαστήριο Κρατικών Σιδηροδρόμων* στο πλαίσιο της *Ελεύθερης Επιτροπής Εργαζομένων για μια καλή ειρήνη (Freien Arbeiterausschuß für einen guten Frieden)* και ίδρυσε, μαζί με άλλους, τον συντηρητικό και εθνικιστικό *Πολιτικό Κύκλο Εργασίας*.

Στις 5 Ιανουαρίου 1919, ιδρύθηκε, μέσα από αυτόν τον κύκλο, το Κόμμα των Γερμανών Εργατών, το οποίο, στις 24 Φεβρουαρίου 1920, μετονομάστηκε σε Εθνικοσοσιαλιστικό Κόμμα των Γερμανών Εργατών (NSDAP). Ο Ντρέξλερ παρέμεινε πρόεδρος του κόμματος μέχρι που, το 1921, τον διαδέχθηκε ο Αδόλφος Χίτλερ. Σύμβουλος του Ντέξλερ ήταν ο δρ. Πάουλ Τάφελ, κορυφαίο στέλεχος του εθνικιστικού *Παγγερμανικού Συνδέσμου* (*Alldeutscher Verband*) και μέλος του διοικητικού συμβουλίου της βιομηχανίας MAN, ο οποίος του είχε προτείνει την ίδρυση του κόμματος. 

Μετά την προσωρινή διάλυση του NSDAP δραστηριοποιήθηκε, δίχως επιτυχία, από το 1923, στο κόμμα *Völkischer Block*. Στην επανίδρυση του NSDAP, το 1925, ο Ντρέξλερ δεν έπαιζε πλέον κανένα ρόλο. Ξαναέγινε μέλος του κόμματος του 1933, όταν το κόμμα ανήλθε στην εξουσία. Το 1934 τιμήθηκε ως ιδρυτής του κόμματος με το Blutorden (*Παράσημο τάξης του Αίματος*). Δεν μπόρεσε, όμως, ποτέ ξανά να αποκτήσει αξιόλογη επιρροή εντός του κόμματος.

Ο Χίτλερ χαρακτηρίζει τον Ντρέξλερ στο "Mein Kampf" ως εξής: *"Ο κ. Ντρέξλερ ήταν απλός εργάτης, δεν ήταν αξιόλογος ομιλητής αλλά ούτε και στρατιώτης. Κατά το σύνολό του ήταν διστακτική και αδύναμη ύπαρξη. Δεν είχε υπηρετήσει, επίσης, κατά τη διάρκεια του πολέμου, δεν ήταν στον στρατό, ο οποίος αποτελεί τη μοναδική σχολή που μετατρέπει μαλακές και διστακτικές υπάρξεις σε άντρες.* "(...) *"...μη ικανός για την βάναυση εξάλειψη κάθε ενδεχομένου εμποδίου στην αναρρίχηση της νέας ιδέας".*

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. Ανακτήθηκε στις 25  Ιουνίου 2015.
2. ↑  *Τσεχική Εθνική Βάση Δεδομένων Καθιερωμένων Όρων*. uk20211111730. Ανακτήθηκε στις 8  Ιουνίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 77061595
* ISNI: 0000 0000 1066 6130
* GND: 116219998
* NKC: uk20211111730

 |

 |
Συντεταγμένες: 77°31′S 168°32′E﻿ / ﻿77.517°S 168.533°E﻿ / -77.517; 168.533

Αυτό το λήμμα αφορά το ηφαίστειο στην Ανταρκτική.  Για το βουνό των ΗΠΑ, δείτε: Όρος Τέρορ.  

Το **όρος Τρόμος** (Mount Terror) είναι ένα μεγάλο εσβεσμένο ασπιδοειδές ηφαίστειο που σχηματίζει το ανατολικό μέρος της Νήσου Ρος, στην Ανταρκτική. Το ύψος του είναι 3.262 μέτρα πάνω από την επιφάνεια της θάλασσας. Το όρος Τρόμος έχει πολυάριθμους κώνους στάχτης και θόλους στις πλαγιές του, ενώ το μεγαλύτερο μέρος του καλύπτεται από χιόνια και πάγους. Είναι το δεύτερο μεγαλύτερο από τα 4 ηφαίστεια που σχηματίζουν τη Νήσο Ρος και η φήμη του επισκιάζεται κάπως από το υψηλότερο από αυτά, το Όρος Έρεβος, σε απόσταση 30 km προς τα δυτικά. Το ηφαίστειο πήρε το όνομά του το 1841 από τον σερ Τζέιμς Κλαρκ Ρος προς τιμή του δεύτερου πλοίου του, του HMS *Terror*. Ο κυβερνήτης του πλοίου, Φράνσις Κρόζιερ, ήταν στενός φίλος του Ρος.

Χάρτης της Νήσου Ρος (κλίμακα 1:250.000)
Τα ηφαίστεια της νήσου Ρος είναι τα νοτιότερα της Γης. Οι γεωγραφικές συντεταγμένες της κορυφής του όρους Τρόμος είναι 77°31΄ νότιο πλάτος και 168°32΄ ανατολικό μήκος.

Τα πετρώματα κοντά στην κορυφή του όρους δεν έχουν μελετηθεί, αλλά δείγματα από χαμηλότερα σημεία υποδεικνύουν ηλικία του ηφαιστείου από 820 χιλιάδες μέχρι 1,75 εκατομμύριο έτη. Το όρος Τρόμος δεν φέρει ίχνη ηφαιστειακής δραστηριότητας πιο πρόσφατης από τις ηλικίες αυτές.

Η πρώτη ανάβαση του όρους έγινε από μία νεοζηλανδική αποστολή το έτος 1959.

Το όρος Τρόμος έδωσε με τη σειρά του το όνομά του στα παρακάτω γειτονικά τοπωνύμια:

* **Ακρωτήριο του Τρόμου (Terror Point)**: Ακριβώς κάτω από το όρος Τρόμος, σχηματίζει το ανατολικό όριο του κόλπου Φογκ της Νήσου Ρος. Το όνομα αυτό χρησιμοποιήθηκε για πρώτη φορά από μέλη της Βρετανικής Εθνικής Αποστολής στην Ανταρκτική (British National Antarctic Expedition), το 1901–04.

* **Σάγμα του Τρόμου (Terror Saddle)**: Το ένα από τα τρία εξέχοντα σάγματα της Νήσου Ρος, ευρισκόμενο ανάμεσα στο όρος Τέρα Νόβα και στο όρος Τρόμος, στα δυτικά του δεύτερου.

* **Παγετώνας του Τρόμου (Terror Glacier)**: Μεγάλος παγετώνας ανάμεσα στο όρος Τέρα Νόβα και στο όρος Τρόμος, που ρέει προς τα νότια, μέχρι τον ανοικτό όρμο Γουίντλες. Ονομάσθηκε έτσι από τον A.J. Heine της αποστολής της Γεωλογικής Υπηρεσίας της Νέας Ζηλανδίας (NZGSAE), το 1962–63, εξαιτίας της σχέσεώς του με το όρος Τρόμος.

Αναφορές στη λογοτεχνία
-----------------------

* Τα όρη Έρεβος και Τρόμος αναφέρονται στη νουβέλα του 1936 *At the Mountains of Madness* του Χάουαρντ Φίλιπς Λάβκραφτ.
* Ειδικά το όρος Τρόμος είναι μία από τις τοποθεσίες όπου διαδραματίζεται η υπόθεση του μυθιστορήματος του 2004 *State of Fear* του Μάικλ Κράιτον.

Παραπομπές
----------

1. ↑  15152.
2. ↑  Geographic Names Information System (GNIS). Terror, Mount

Πηγές
-----

* LeMasurier, W.E. (1990). *Volcanoes of the Antarctic Plate and Southern Oceans*. American Geophysical Union. σελ. 512. ISBN 0-87590-172-7.  Unknown parameter `|coauthors=` ignored (`|author=` suggested) (βοήθεια)
Το **όρος Μπελούχα** (ρωσικά: Белуха‎, κυρ. "λευκός άνθρωπος", Αλτάι: *Музтау*), βρίσκεται στα όρη Κατούν και είναι η υψηλότερη κορυφή των ορέων Αλτάι στη Ρωσία. Είναι τμήμα του μνημείου παγκόσμιας κληρονομιάς Χρυσά Όρη των Αλτάι.

Το Μπελούχα είναι βουνό με δίδυμη κορυφή που υψώνεται κατά μήκος των συνόρων της Ρωσίας και του Καζακστάν, βόρεια του σημείου όπου συναντώνται με τα σύνορα Κίνας και Μογγολίας. Υπάρχουν αρκετοί μικροί παγετώνες στο βουνό με μεγαλύτερο ανάμεσά τους τον ομώνυμο παγετώνα Μπελκούκα. Από τις δύο κορυφές η ανατολική, (4.506 μ.) είναι υψηλότερη από τη δυτική (4.440 μ.).

Η πρώτη ανάβαση στο όρος Μπελούχα έγινε το 1914 από τους αδελφούς Τρόνοφ, παγετωνολόγους. Οιπερισσότερες αναβάσεις στην ανατολική κορυφή ακολουθούν την ίδια νότια διαδρομή της πρώτης ανάβασης. Αν και τα Αλτάι είναι χαμηλότερα σε ύψος από άλλα ορεινά συμπλέγματα της Ασίας, είναι ιδιαίτερα απομακρυσμένα και χρειάζεται πολύς χρόνος και προσεκτικός σχεδιασμός για την προσέγγισή τους.

Ο παγετώνας Μπελούχα
--------------------

Ομάδα επιστημόνων ταξίδεψε στον απομακρυσμένο παγετώνα το καλοκαίρι του 2001 για να τον μελετήσει και να εξάγει καρότα πάγου επιτόπου. Για τον ίδιο παγετώνα εργάστηκε Ρωσοελβετική ομάδα από το 2001 έως το 2003. Έγιναν παγετωνολογικές παρατηρήσεις, ενώ εξάχθηκαν και αναλύθηκαν ρηχά και βαθιά καρότα έως το πέτρωμα του πυθμένα (Olivier and others, 2003, Fujita and others, 2004). Τα βαθύτερα καρότα σύμφωνα με χρονολόγηση τριτίου είναι πιθανό να περιέχουν περιβαλλοντικά αρχεία 3–5.000 χρόνων

Άφιξη
-----

Αν ταξιδεύει κανείς ανεξάρτητα, χωρίς ταξιδιωτικό πρακτορείο, απαιτείται από το 2008 αίτηση ειδικής άδειας, για να επιτραπεί η είσοδος στην περιοχή. Οι ξένοι χρειάζεται να υποβάλλουν αίτημα για άδεια στο τοπικό FSB και το Γραφείο Συνοριοφυλακής δύο μήνες πριν το σχεδιαζόμενο ταξίδι.

Παραπομπές σημειώσεις
---------------------

1. ↑  «The Central Asian Republics Ultra Prominence Page (Listed as "Gora Belukha" on Peaklist.org)». Ανακτήθηκε στις 20 Νοεμβρίου 2011.
2. ↑  «Mount Belukha». Encyclopædia Britannica. Ανακτήθηκε στις 31 Ιουλίου 2007.
3. ↑  «Golden Mountains of Altai». UNESCO. Αρχειοθετήθηκε από το πρωτότυπο στις 18 Αυγούστου 2007. Ανακτήθηκε στις 31 Ιουλίου 2007.
4. ↑  L. DeWayne Cecil· David L. Naftz· Paul F. Schuster· David D. Susong· Jaromy R. Green. «Glaciers of Asia— THE PALEOENVIRONMENTAL RECORD PRESERVED IN MIDDLE LATITUDE, HIGH-MOUNTAIN GLACIERS—AN OVERVIEW OF THE U.S. GEOLOGICAL SURVEY EXPERIENCE IN CENTRAL ASIA AND THE UNITED STATES» (PDF). US Geological Survey (public domain). Ανακτήθηκε στις 13 Μαΐου 2012.
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 30 Σεπτεμβρίου 2014.

 Το λήμμα ενσωματώνει υλικό δημόσιας χρήσης από ιστοτόπους ή έγγραφα από  United States Geological Survey.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Όρος Μπελούχα** |

Εξωτερικοί σύνδεσμοι
--------------------

* Altai Reserve
* The Belukha Mountain pictures
* Altai Photo - Mountain pictures
Η Θρακική χερσόνησος με την Αγορά (επάνω δεξιά)
Η **Αγορά** ήταν αρχαία ελληνική πόλη στη νοτιοανατολική Θράκη, στη Χερσόνησο της Καλλίπολης (γνωστή και ως Θρακική Χερσόνησο) και πολύ κοντά και νοτιοανατολικά από την αρχαία πόλη Καρδία.

Στα μέσα του 6ου αιώνα π.Χ. κοντά από την πόλη και βορείως αυτής πέρασε η μεγάλη οχύρωση που κτίσθηκε από τον Μιλτιάδη τον Πρεσβύτερο για την άμυνα της Θρακικής Χερσονήσου. Αυτή επονομάσθηκε «Μακρόν Τείχος», αλλά και **«Αγοραίον Τείχος»** από το όνομα της πόλεως Αγοράς.

Ο Ηρόδοτος στην ιστορία του γράφει ότι από την Αγορά πέρασε ο Ξέρξης στην εκστρατεία του κατά της Ελλαδας, και ότι ήταν τόση η δίψα των στρατιωτών του όταν έφθασαν εκεί, ώστε το νερό του ποταμού Μέλανου, που έρρεε δίπλα στην πόλη, δεν επαρκούσε για να τους ξεδιψάσει. Αυτό προφανώς εντάσσεται στο πλαίσιο του τονισμού τού πόσο μεγάλη ήταν η στρατιά που είχε συγκεντρώσει ο Ξέρξης προκειμένου να κατακτήσει την Ελλάδα.

Φαίνεται ότι μεταγενέστερα η πόλη παρήκμασε. Πολύ κοντά στη θέση της Αγοράς, ή και στη θέση της ακριβώς, κτίσθηκε το 309 π.Χ. από τον στρατηγό του Μεγάλου Αλεξάνδρου Λυσίμαχο η ομώνυμή του πόλη **Λυσιμάχεια** ή Λυσιμαχία, ως πρωτεύουσα του κράτους του. Καταστράφηκε όμως το 197 π.Χ. από τους Θράκες. Αργότερα ο Ιουστινιανός ανοικοδόμησε τη Λυσιμάχεια με ισχυρές οχυρώσεις και έκτοτε καθιερώθηκε η νέα της, τρίτη κατά σειρά, ονομασία **Εξαμίλιον**, από όπου και η σημερινή της τουρκική ονομασία «Εκσεμίλ» (*Eksemil*).

Παραπομπές
----------

1. ↑  Βιβλίο Ζ΄ («Πολύμνια»), 58

Πηγές
-----

* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 1 (1972), σελίδα 625
Η σειρά **Rebelde** είναι μια μεξικάνικη τηλενουβέλα της οποίας την παραγωγή ανέλαβε η εταιρεία Televisa και δημιουργήθηκε από την Κρις Μορένα (ισπανικά: Cris Morena). Είναι μια διασκευή της διάσημης αργεντίνικης τηλενουβέλας **"Rebelde Way"** (Ανυπότακτες Καρδιές), στην οποία αναπροσάρμοσαν τους χαρακτήρες ώστε να ανταποκρίνονται στο μεξικάνικο κοινό. 
Η σειρά διήρκεσε τρεις τηλεοπτικές σεζόν και γυρίστηκε στο "Elite Way School", ένα πολυτελές ιδιωτικό σχολείο στην Πόλη του Μεξικό.
Είναι αξιοσημείωτο πως οι βασικοί ηθοποιοί της σειράς, ερμηνεύοντας ένα συγκρότημα της σειράς, σχημάτισαν πραγματικά το δικό τους με το όνομα RBD και η μουσική τους έγινε το σάουντρακ της σειράς.

Πορεία
------

Η σειρά "Rebelde" προβλήθηκε στις Η.Π.Α από την *Univision*. Ξεκίνησε στις 4 Οκτωβρίου 2004 και ολοκληρώθηκε στις 9 Ιουνίου 2006. Επίσης, μεταδόθηκε σε 65 ακόμη χώρες όπως στο Περού, στη Ρουμανία, στη Βραζιλία και στην Ισπανία Αφού ολοκληρώθηκαν τα επεισόδια ανακοινώθηκε ότι θα γυριζόταν μια ταινία, μετά την περιοδεία των RBD, αλλά τελικά ακυρώθηκε εξαιτίας του χωρισμού του συγκροτήματος.

Το Φεβρουάριο του 2009 ανακοινώθηκε ότι η Τζένιφερ Λόπεζ θα ήταν η παραγωγός της αμερικάνικης εκδοχής του "Rebelde" που ετοιμαζόταν να ξεκινήσει.

Συγκρότημα
----------

Οι βασικοί ηθοποιοί έχουν σχηματίσει ένα συγκρότημα το οποίο ονομάζεται RBD (στα ισπανικά προφέρεται έρε-βε-δε ).

Το συγκρότημα αποτελείται από 6 μέλη: Αναΐ (Anahí), Πόντσο (Poncho), Ντούλσε Μαρία (Dulce María), Μάιτε Περρόνι (Maite Perroni)Κρίστοφερ (Christopher), και Κριστιάν (Cristian).

Οι RBD γνωρίζουν τεράστια επιτυχία σε όλη την Αμερική, την Ισπανία, Ιαπωνία και σε άλλες
ευρωπαϊκές χώρες. Το Δεκέμβριο του 2006 κυκλοφόρησαν το πρώτο αγγλόφωνο album τους με τον τίτλο 'Rebels', ενώ έπειτα ακολούθησαν άλλοι δίσκοι όπως ο "Celestial" και ο "Empezar Desde Cero". Το συγκρότημα μετά από κάποια χρόνια όμως διαλύθηκε.

Εξωτερικοί σύνδεσμοι
--------------------

* 
*
Το **Redmi Note 7** είναι ένα κινητό smartphone της εταιρείας xiaomi. Κυκλοφόρησε τον Ιανουάριο του 2019 και αποτελεί τον διάδοχο του Redmi Note 6 Pro. Η xiaomi διέθεσε στην αγορά της Ινδίας και την pro έκδοση του τηλεφώνου.Τα διαθέσιμα χρώματα του κινητού είναι το μαύρο, άσπρο, χρυσό και μπλε.Η xiaomi στο redmi note 7 εισήγαγε για πρώτη φορά την κάμερα με 48MP ανάλυση, καθώς και την καινοτομία waterdrop με την οποία επιτυγχάνεται καλύτερη αναλογία οθόνης προς το σώμα.

Τεχνικά χαρακτηριστικά
----------------------

Το redmi note 7 διαθέτει μια LCD οθόνη των 6,3 ιντσών και ανάλυσης 1080x2340 pixels, η οποία προστατεύεται από Gorilla Glass. Το σώμα του είναι κατασκευασμένο από γυαλί.Διαθέτει κάμερα 48MP και έχει για επεξεργαστή, τον Snapdragon 660. Η μπαταρία έχει τυπική χωρητικότητα 4000mAh και υποστηρίζει γρήγορη φόρτιση 18W.

Παραπομπές
----------

Πηγές
-----

* xiaomi-greece[*νεκρός σύνδεσμος*]
* infoquest
* προδιαγραφές από το GSM Arena
Το **White Spaces Coalition** (WSC) αποτελεί μια προσπάθεια οκτώ εταιριών των Η.Π.Α για παροχή ασύρματου ευρυζωνικού Internet μέσω των αχρησιμοποίητων, ήδη υπαρχόντων συχνοτήτων της ψηφιακής τηλεόρασης. Οι ταχύτητες πρόσβασης που υπόσχονται είναι της τάξης των 80ΜΒ/sec για κατέβασμα δεδομένων. Οι εταιρίες που συμβάλουν σε αυτό το εγχείρημα είναι οι: Microsoft, Google, Dell, HP, Intel, Philips, Earthlink, και Samsung Electro-Mechanics.

Μέχρι τον Φεβρουάριο του 2009 η αναλογική τηλεόραση θα βασίζεται στις συχνότητες φάσματος που ήδη χρησιμοποιεί μεταξύ 54MHz και 698MHz οι οποίες καλύπτουν τα κανάλια 2 - 52. Τότε θα γίνει η μετατροπή σε ψηφιακή τηλεόραση και θα τελειώσει οι δημοπρασία για τα «white-spaces» 52-69. Από μόνες τους αυτές οι συχνότητες δεν είναι δυνατόν να καλύψουν ευρυζωνικές υπηρεσίες που ήδη παρέχονται από διάφορους παρόχους με τηλεφωνικές σταθερές γραμμές. Για να μπορέσουν να ανταγωνιστούν τις υπηρεσίες αυτών των παρόχων θα συνδυάσουν τις white-space συχνότητες με αυτές του WiFi.

Το πρόβλημα που φοβούνται οι «καναλάρχες» είναι πως θα γίνει η συνύπαρξη του ευρυζωνικού Internet μέσω «white spaces» φάσματος της αναλογικής τηλεόρασης με την ίδια την αναλογική τηλεόραση αφού οι συσκευές που θα κατασκευαστούν από τις εταιρίες θα δημιουργούν θόρυβο στις συχνότητες της τηλεόρασης. Οι υπεύθυνοι του WSC υποστηρίζουν πως έχουν στα χέρια τους μια τεχνολογία που αν εγκριθεί από τον Federal Communications Commission θα οριστεί με σαφήνεια ποιες συχνότητες του φάσματος θα χρησιμοποιηθούν και ποιες όχι.

Συγκεκριμένα, η Microsoft έχει κατασκευάσει υλικό για ασύρματο ευρυζωνικό Internet και το έχει δώσει στον FCC για να το δοκιμάσει στα εργαστήριά του και να κατοχυρώσει την τεχνολογία. Ο FCC υποστηρίζει πως οι δοκιμές που πραγματοποιήθηκαν στο εργαστήριο δεν ήταν επιτυχείς αφού η συσκευή δε μπόρεσε τελικά να ανιχνεύσει τις συχνότητες. Η Microsoft με τη σειρά της κατηγορεί τον FCC πως η συγκεκριμένη συσκευή δεν λειτουργεί σωστά λόγω κάποιας βλάβης.

Εξωτερικοί σύνδεσμοι
--------------------

* Αρχειοθετήθηκε 2008-05-13 στο Wayback Machine.
* Αρχειοθετήθηκε 2008-09-05 στο Wayback Machine.
* Αρχειοθετήθηκε 2008-06-03 στο Wayback Machine.
Ο **Άντον Γκαβέλ**, γεννημένος στις 24 Οκτωβρίου 1984 στο Κόσιτσε της Σλοβακίας, είναι σλοβακικής καταγωγής Γερμανός διεθνής καλαθοσφαιριστής, ο οποίος αγωνίζεται στην θέση του σούτινγκ γκαρντ για την ομάδα της Μπάγερν Μονάχου.

Καριέρα
-------

### Σε επίπεδο συλλόγων

Ο Γκαβέλ ξεκίνησε να αγωνίζεται στα τμήματα υποδομής της Κέμοσβιτ και σε ηλικία δεκαεπτά ετών μεταγράφηκε στην ομάδα της Καρλσρούης, η οποία αγωνιζόταν στην δεύτερη κατηγορία του γερμανικού πρωταθλήματος. Εκεί παρέμεινε μέχρι το 2003, όταν υπέγραψε στους Γκίσεν 46ερς. Το 2006, αναδείχθηκε καλύτερος νέος παίκτης του πρωταθλήματος και συνέχισε στην ισπανική Μούρθια για δύο χρόνια.

Το καλοκαίρι του 2008 συμφώνησε με την ομάδα του Άρη, όπου αγωνίστηκε σε 22 αγώνες της κανονικής περιόδου με 4,3 πόντους ανά αγώνα, βοηθώντας τους "κίτρινους" να καταλάβουν την τέταρτη θέση του ελληνικού πρωταθλήματος.

Στις αρχές της σεζόν 2009-10, φόρεσε την φανέλα της Κέμοσβιτ, για να συμφωνήσει λίγο αργότερα με την Μπάμπεργκ, στην οποία αγωνίστηκε μέχρι το 2014, κερδίζοντας τέσσερα πρωταθλήματα και τρία κύπελλα Γερμανίας. Το καλοκαίρι του 2014, μεταγράφηκε στην ομάδα της Μπάγερν Μονάχου, με την οποία κατέλαβε την δεύτερη θέση στο πρωτάθλημα της χώρας.

### Εθνικές ομάδες

Ο Γκαβέλ φόρεσε την για πρώτη φορά την φανέλα της εθνικής Σλοβακίας στους παγκόσμιους πανεπιστημιακούς αγώνες του 2005. Συνέχισε να αγωνίζεται μέχρι το 2013, όταν έπαιξε για τελευταία φορά στα προκριματικά του Ευρωμπάσκετ 2013.

Αφού απέκτησε γερμανικό διαβατήριο, εξέφρασε την επιθυμία να αγωνιστεί με την εθνική ομάδα της Γερμανίας το καλοκαίρι του 2015, κάτι που του επετράπη από την FIBA, με αποτέλεσμα να κάνει το ντεμπούτο του στις 14 Αυγούστου 2015 εναντίον της Κροατίας.

Παραπομπές
----------

1. ↑  Gavel’s German passport helps Bamberg rebounding, frontcourt consistency
2. ↑  «Anton Gavel, primer fichaje del Polaris World Murcia». Αρχειοθετήθηκε από το πρωτότυπο στις 26 Ιουλίου 2015. Ανακτήθηκε στις 18 Νοεμβρίου 2015.
3. ↑  Απέκτησε τον Αντον Γκάβελ - Sentragoal.gr[*νεκρός σύνδεσμος*]
4. ↑  Il Bamberg prolunga il contratto di Gavel
5. ↑  Bayern Munich officially lands Anton Gavel
6. ↑  «Anton Gavel darf für Deutschland spielen». Αρχειοθετήθηκε από το πρωτότυπο στις 16 Σεπτεμβρίου 2015. Ανακτήθηκε στις 18 Νοεμβρίου 2015.
7. ↑  «DBB-Herren unterliegen Kroatien nach Verlängerung». Αρχειοθετήθηκε από το πρωτότυπο στις 23 Σεπτεμβρίου 2015. Ανακτήθηκε στις 18 Νοεμβρίου 2015.

Πηγές
-----

* Anton Gavel - Eurobasket
* GAVEL, ANTON - Welcome to EUROLEAGUE BASKETBALL
* Anton Gavel Europe Stats | Basketball-Reference.com
Το ***Annie*** είναι αμερικανικό δραματικό, κωμικό μιούζικαλ παραγωγής 2014. Τη σκηνοθεσία ανέλαβε ο Γουίλ Γκλακ και την παραγωγή η Village Roadshow Pictures και η Overbrook Entertainment του Γουίλ Σμιθ για λογαριασμό της Columbia Pictures.

Πληροφορίες ταινίας
-------------------

Η ταινία αποτελεί μια σύγχρονη μεταφορά του ομότιτλου μιούζικαλ που ανέβηκε στο Μπρόντγουεϊ το 1977, το οποίο με τη σειρά του ήταν βασισμένο στο κόμικ *Little Orphan Annie* του Χάρολντ Γκρέι που κυκλοφόρησε το 1924. Πρωταγωνιστούν η Κουβενζανέ Γουόλις στον ρόλο της Άνι και ο Τζέιμι Φοξ στο ρόλο του Γουίλ Στακς, έναν μοντέρνο Ντάντι Γουάρμπακς. Στην ταινία συμμετέχουν επίσης οι Ρόουζ Μπερν, Μπόμπι Καναβάλε και Κάμερον Ντίαζ.

Αποτελεί την τρίτη κατά σειρά μεταφορά μετά την κινηματογραφική ταινία της Columbia Pictures που κυκλοφόρησε το 1982 και την τηλεταινία της Disney του 1999.

Υποδοχή
-------

Η παραγωγή ξεκίνησε τον Αύγουστο του 2013 και κυκλοφόρησε στους κινηματογράφους στις 19 Δεκεμβρίου 2014. Έλαβε μικτά σχόλια από τους κριτικούς και έλαβε δύο υποψηφιότητες για Χρυσή Σφαίρα στις κατηγορίες Α΄ Γυναικείου Ρόλου - Κωμωδία/Μιούζικαλ για την ερμηνεία της Γουόλις και Καλύτερου Τραγουδιού.

Παραπομπές
----------

1. ↑  «Annie στο Rotten Tomatoes». *Rotten Tomatoes*. Ανακτήθηκε στις 6 Ιανουαρίου 2015.
2. ↑  «Golden Globe Nominations 2015». hfpa.org. Αρχειοθετήθηκε από το πρωτότυπο στις 9 Ιουλίου 2015. Ανακτήθηκε στις 6 Ιανουαρίου 2015.

Εξωτερικοί σύνδεσμοι
--------------------

* Επίσημη ιστοσελίδα
* Annie στο IMDb

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 311786688
* LCCN: no2014161290

 |

 |
Red Devils
**Red Devils** (ελλ.: Κόκκινοι Διάβολοι) είναι η επίσημη ομάδα υποστήριξης για την εθνική ομάδα ποδοσφαίρου της Νοτίου Κορέας.

Καταγωγή
--------

Ο σύλλογος ιδρύθηκε ως "Μεγάλη Κορεατική ομάδα", το Δεκέμβριο του 1995. Το σημερινό της όνομα, «κόκκινοι διάβολοι», προέρχεται από έναν όρο που προτάθηκε από τα διεθνή μέσα ενημέρωσης το 1983, όταν η κορεατική ομάδα των νέων έφθασε σε ημιτελικό του Παγκοσμίου Κυπέλλου Νέων του 1983.

Σήμα κατατεθέν
--------------

Η μασκότ για τους κόκκινους διαβόλους είναι ο Chiwoo Cheonwang.

Μέλος
-----

Η συμμετοχή είναι ανοικτή σε όσους θέλουν να στηρίξουν την εθνικής ομάδας ποδοσφαίρου της Νότιας Κορέας, αλλά όποιος φοράει κόκκινα και στηρίζει την εθνική ομάδα κατά τη διάρκεια αγώνων θεωρείται κόκκινος διάβολος. Πολλές δραστηριότητες και εκδηλώσεις οργανώνονται μέσω της επίσημης ιστοσελίδας. Παρά το γεγονός ότι τα κεντρικά γραφεία βρίσκονται στην Σεούλ, υπάρχουν πολλά γραφεία σε όλη τη χώρα, όπου μπορεί κανείς να συμμετάσχει.
Ο **ίππος** που φιλοξενείται στη συλλογή του Μητροπολιτικού Μουσείου Τέχνης στην Νέα Υόρκη με αριθμό ευρετηρίου 23.69 λέγεται ότι βρέθηκε στην Αλ Μαντίγια και αγοράστηκε το 1923.

Περιγραφή
---------

Το μπρούτζινο έργο τέχνης εικονίζει ένα άλογο που βηματίζει με το αριστερό μπροστινό πόδι λυγισμένο μπροστά. Λείπουν η ουρά και το δεξί πίσω πόδι λίγο μετά τη φτέρνα. Ίσως να είχε χαλινάρι στο στόμα και καβαλάρη στην πλάτη.

Ερμηνεία και ιστορική τοποθέτηση
--------------------------------

Στην κλασική εποχή αγαλματίδια με αυτό το μέγεθος είχαν κυρίως θρησκευτικό χαρακτήρα. Μπρούτζινα άλογα και ιππείς γίνονταν συχνά ανάθημα που τοποθετούνταν στην κορυφή κιόνων για να ευχαριστήσουν τους θεούς για κάποια νίκη στους Ολυμπιακούς αγώνες, τα Παναθήναια, Ίσθμια, Νέμεα, ή στους αγώνες των Δελφών. Το έθιμο αυτό συνεχίστηκε μέχρι τους ελληνιστικούς χρόνους. Άλλες χρήσεις μπορεί να ήταν η διακόσμηση ιδιωτικών χώρων στο σπίτι Ελλήνων ή Ρωμαίων. 

Λόγω της αρχαϊκής του νοοτροπίας, αρχικά το μπρούτζινο αλογάκι θεωρήθηκε ότι ήταν πρώιμο αριστούργημα κλασικής τέχνης του 5ου αι. π.Χ. και για μεγάλο διάστημα δέσποζε ως το πιο πολύτιμο αντικείμενο της συλλογής του μουσείου. Τη δεκαετία του 1960 όμως, η ηλικία του αμφισβητήθηκε και μετά από μακρά και διεθνή επιστημονική συζήτηση αναθεωρήθηκε, για να γίνει τελικά γενικώς αποδεκτό ως έργο της ελληνιστικής τέχνης στα τέλη του 2ου με αρχές του 1ου αιώνα π.Χ. Δεν αποκλείεται να είναι και ακόμα νεώτερο.

Παραπομπές
----------

1. ↑  βλέπε Προτομή αλόγου (Μουσείο Ακρόπολης αρ. 697)

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ίππος (Μητροπολιτικό Μουσείο Τέχνης αρ. 23.69)** |

* Παρουσίαση του εκθέματος από το Μητροπολιτικό Μουσείο Τέχνης
Το ***Anticlea elegans***, προηγουμένως ***Zygadenus elegans***, είναι ένα είδος που ανήκει στην οικογένεια Λειριοειδή.

Περιγραφή
---------

Τα άνθη είναι πράσινα-λευκά με 6 πέταλα και είναι διατεταγμένα σε όρθιες ταξιανθίες που ονομάζονται βότρυες. Αναπτύσσεται σε ύψος 0,6 m. Τα φύλλα είναι μακριά, περιορισμένα και επίπεδα. Φύλλα που στερούνται την οσμή κρεμμυδιού. Τα σπέρματα είναι σε κάψουλες. Το φυτό αναπτύσσεται από ένα βολβό που δεν έχει οσμή κρεμμυδιού. Τα *Zygadenus elegans* αναπτύσσονται, μερικές φορές σε μεγάλους αριθμούς, σε υγρά ορεινά λιβάδια όσο τόσο ψηλά όσο η γραμμή των δέντρων. Συνήθως περίπου ύψους 0,3 m. Μπορεί σε ευνοϊκές συνθήκες να φτάσει το διπλάσιο ύψος, ανθίζοντας νωρίς το μεσοκαλόκαιρο ανάλογα το υψόμετρο. Όπως το όνομά του, elegans, δηλώνει είναι αρκετά ελκυστικό. Τα άνθη του είναι μεγάλα και τα πέταλα είναι εμφανώς επισημασμένα με καρδιές - ή σχήματος ζυγού πράσινους «αδένες» στη βάση των πετάλων.

Ιστορία
-------

Το όνομα του γένους προέρχεται από την ελληνική λέξη "ζυγός". Το σωστό όνομα θα πρέπει να γράφεται με ένα "Y", αλλά επειδή ήταν *Zigadenus* όταν δημοσιεύθηκε αρχικά, παραμένει ορθογραφικά ορθό. Εντούτοις, αυτό είναι ένα αμφισβητούμενο ζήτημα, καθώς υπάρχουν ενδείξεις ότι πρέπει να αναταξινομηθεί ως είδος της *Anticlea*.

Συστατικά
---------

Ζυγαδενίνη

Φαρμακευτικές Χρήσεις
---------------------

Το *Zygadenus elegans* χρησιμοποιήθηκε κάποτε ως εξωτερικό φάρμακο. Οι Ινδιάνοι Μπλάκφουτ εφάρμοζαν ένα βρεγμένο από πολτοποιημένους βολβούς επίδεσμο για να ανακουφίσουν τον πόνο των μωλώπων, των διαστρεμμάτων και των ρευματισμών.

### Κτηνιατρικές Χρήσεις

Η συνιστώμενη θεραπεία για ένα πρόβατο 45 κιλών είναι τα 2 mg θειικής ατροπίνης και 8 mg πικροτοξίνης. Σε ορισμένες περιοχές αυτό πωλείται εμπορικά ως δισκία *Zygadenus elegans*.

Τοξικότητα
----------

Το *Zygadenus elegans* είναι θανατηφόρο. Θα πρέπει να μην καταναλώνεται ποτέ. Αν και οι βολβοί λέγεται ότι περιέχουν την υψηλότερη συγκέντρωση αλκαλοειδών, παιδιά φημολογείται ότι έχουν δηλητηριαστεί τρώγοντας τα άνθη και τα φύλλα. Αμέτρητα πρόβατα έχουν πεθάνει από τη βόσκηση αυτών των φυτών. Τα βοοειδή και τα άλογα επηρεάζονται επίσης. Τα γουρούνια θεωρούνται άνοσα. Σε περίπτωση δηλητηρίασης, θα πρέπει να προκαλείται αμέσως εμετός και να αναζητείται ιατρική φροντίδα.

Παραπομπές
----------

*Discovering Wild Plants*, Janice J. Schofield, Alaska Northwest Books, 1989; ISBN 0- 88240-369-9

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Anticlea elegans** |

|  |  |
| --- | --- |
| Wikispecies logoWikispecies logo | Τα Βικιείδη έχουν πληροφορίες για το θέμα:   **Anticlea elegans** |

* Species description at eFloras.org
Η προτροπή Ελλήνων δυτών σπογγαλιέων στις αμερικανικές θάλασσες χρονολογείται επίσημα από το 1902, όταν ο τότε αρχιναυπηγός του Ισπανικού Βασιλικού Ναυτικού δον Χοζέ Καστελλότε υ Πινάσο αποτάθηκε στον Έλληνα, τότε υποπλοίαρχο του ελληνικού Βασιλικού Ναυτικού Σ. Λυκούδη, δια του Ισπανού ναυάρχου Θερβάντες, προς υπόδειξη ικανών δυτών για επιχειρούμενη σπογγαλιεία στις Βαλεαρίδες νήσους. Οι υποδειχθέντες τότε Αιγινίτες και Υδραίοι πήγαν και διαπίστωσαν επί τόπου την άριστης ποιότητας των εκεί σπόγγων αλλά σε μικρή όμως ποσότητα. Κατά το στάδιο αυτό των ερευνών εντοπισμού σπογγαλιευτικών περιοχών πληροφορήθηκαν από τους Κουβανούς συνεργάτες τους ότι οι περιοχές Φλόριντας (των ΗΠΑ) και Γιουκατάν στο Μεξικό βρίθουν από σπόγγους που δεν αλιεύονται λόγω έλλειψης πεπειραμένων δυτών.

Μετά την λήξη της εξάμηνης σύμβασης, εκείνης της αποστολής, τρεις Αιγινήτες δύτες ξεκίνησαν από μόνοι τους μαζί με τον Άγγλο Γ. Μπράουν, (διευθυντή του σπογγεμπορικού οίκου Γκρέαγουελ Μπράουν Κόμπανυ στην Αίγινα) που ήθελε και ο ίδιος να σχηματίσει ανάλογη γνώμη και αντίληψη και πήγαν στη Φλόριντα και στο Μεξικό. Έκτοτε ακολούθησε ο εκπατρισμός πολλών Ελλήνων δυτών που πράγματι είχαν σαγηνευτεί από το εξαιρετικά υψηλό κέρδος από την ευχερή και άνετη σπογγαλιεία σ΄ εκείνους τους τόπους.

Στους Έλληνες επίσης εκείνους ανήκει και η τιμή της πρώτης έκτοτε (1903-1904) εισαγωγής και χρήσης του σκάφανδρου ως σπογγαλιευτικό μέσο στις μακρινές εκείνες θάλασσες, που ως τότε η σπογγαλιεία γινόταν είτε με καμάκι, είτε με ελεύθερη κατάδυση περιορισμένου κάθε φορά χρόνου.
Ψυκτικό δοχείο R-407C
**Το R-407C** είναι ένα μείγμα υδροφθορανθράκων που χρησιμοποιείται ως ψυκτικό μέσο. Πρόκειται για ζεοτροπικό μίγμα διφθορομεθανίου (R-32), πενταφθοροαιθανίου (R-125) και 1,1,1,2-τετραφθοροαιθανίου (R-134a). Το διφθορομεθάνιο χρησιμεύει για την παροχή θερμικής ικανότητας, το πενταφθοροαιθάνιο μειώνει την ευφλεκτότητα, το τετραφθοροαιθάνιο μειώνει την πίεση.  Οι κύλινδροι R-407C έχουν χρώμα πορτοκαλί. 

Αυτό το ψυκτικό μέσο προορίζεται για την αντικατάσταση του R-22. Η παραγωγή R-22 προβλέπεται να καταργηθεί σταδιακά μέχρι το 2020 σύμφωνα με το πρωτόκολλο του Μόντρεαλ. 

Δεν συνιστάται η προσθήκη του R-407C σε συστήματα R-22 πάνω από το υπάρχον φορτίο σε περιπτώσεις χαμηλών επιπέδων ψυκτικού μέσου. Στην περίπτωση αλλαγής του συμπιεστή, έχουν ήδη κατασκευαστεί συμπιεστές αντικατάστασης με λάδι POE ( polyolester ) και ως εκ τούτου είναι πιο συμβατοί με το R-407C. Έτσι είναι προτιμότερο να χρησιμοποιηθεί το R-407C και να μην επαναχρησιμοποιηθεί το ανακτηθέν R-22, το οποίο μπορεί να αποσταλεί σε μια εγκατάσταση ανακύκλωσης. 

Είναι πιο συμφέρον οικονομικά να αντικατασταθεί το R-22 με το R-407C, προτού υπάρξει έκτακτη ανάγκη. Τα προληπτικά προγράμματα συντήρησης πρέπει να κάνουν έντονες συστάσεις για την αντικατάσταση των ψυκτικών μέσων που καταστρέφουν το όζον, όπως είναι το R-22, με φιλικά προς το περιβάλλον ψυκτικά. Φαίνεται ότι ο R-407C έχει γίνει πρωταθλητής σε αυτό το θέμα. Υπάρχουν πολλά εκατομμύρια τόνοι R-22 στον εξοπλισμό κλιματισμού και ψύξης που χρησιμοποιείται σήμερα και το μεγαλύτερο μέρος τους είναι προορισμένο να καταλήξει στην ατμόσφαιρα, παρά τις προσπάθειες να περιοριστεί αυτή η πιθανότητα. Αυτές οι προσπάθειες έχουν τεθεί σε εφαρμογή από τα τέλη της δεκαετίας του '80. 

Μερικές από τις ιδιότητές του έχουν ως εξής: 

* Μοριακό βάρος: 86,2
* Σημείο ζέσης: -43,6 (σε 1 πίεση ΑΤΜ),
* Κρίσιμη θερμοκρασία: 86 βαθμούς Κελσίου.

Βιβλιογραφικές αναφορές
-----------------------

1. ↑  A brief history of refrigerant Σφάλμα στο πρότυπο webarchive: Ελέγξτε την τιμή `|url=`. Empty.
2. ↑  «Unwrapping The Mystery Of R-407C». *www.achrnews.com*. Ανακτήθηκε στις 27 Ιουνίου 2016.
Η **RKO (Radio-Keith-Orpheum) Pictures** (γνωστή και ως **RKO Productions**, **Radio Pictures**, **RKO Radio Pictures**, **RKO Teleradio Pictures**, ενώ και για ένα μικρό χρονικό διάστημα **RKO Pathé**) είναι αμερικανική κινηματογραφική εταιρεία παραγωγής και διανομής. Ήταν μία από τις Πέντε Μεγάλες κινηματογραφικές εταιρείες του Χόλιγουντ της Χρυσής Εποχής. Η επιχείρηση δημιουργήθηκε μετά την ένωση των Keith-Albee-Orpheum και του Τζόζεφ Κένεντι τη Film Booking Offices of America, υπό τον έλεγχο της RCA, τον Οκτώβριο του 1928. Ο Δαβίδ Σαρνόφ, διευθυντής της RCA, σχεδίασε αυτή τη συγχώνευση. Τα μέσα της δεκαετίας του 1940, η διεύθυνση της εταιρείας ανήκε στον επενδυτή Φλόιντ Όντλουμ.

Η εταιρεία τα πήγαινε πολύ καλά με τα μιούζικαλ της, έχοντας σπουδαίους ηθοποιός να πρωταγωνιστούν σε αυτά, όπως ο Φρεντ Αστέρ και η Τζίντζερ Ρότζερς, στα μέσα της δεκαετίας του 1930. Ηθοποιοί όπως η Κάθριν Χέπμπορν και ο Ρόμπερτ Μίτσαμ, έκαναν εκεί τις πρώτες τους μεγάλες επιτυχίες. Ενώ κι ο Κάρι Γκραντ ήταν για πολύ καιρό ο στυλοβάτης της εταιρείας. Η δουλειά του παραγωγού, σε χαμηλού προϋπολογισμού ταινίες τρόμου, Βαλ Λιούτον, που αργότερα έγιναν γνωστές ως Φιλμ Νουάρ, είναι πλέον αναγνωρίσιμες, από τους κατοπινούς κριτικούς και ιστορικούς.
Η **Έλλη Σταματιάδου** (Άνδρος 1 Απριλίου 1933-Αθήνα 1 Μαΐου 2015) ήταν Ελληνίδα βοτανολόγος. Ήταν επιμελήτρια στο τμήμα με τα βότανα στο Μουσείο Φυσικής Ιστορίας Γουλανδρή από το 1965 έως το 2009 και το άτομο με την μεγαλύτερη συνεισφορά τις βοτανικές συλλογές του Μουσείου (23705 δείγματα από όλη την Ελλάδα). Αποσύρθηκε το 2003 αλλά συνέχισε να εργάζεται εθελοντικά μέχρι το 2009. Ήταν παντρεμένη με τον Γιάννη Σταματιάδη, με τον οποίο απέκτησε 2 παιδιά. Ο γιος του Σταμάτης Σταματιάδης ήταν μικροβιολόγος του εδάφους και ίδρυσε το Εργαστήριο Οικολογίας και Βιοτεχνολογίας του Εδάφους στο Μουσείο Φυσικής Ιστορία Γουλανδρή.

Εκδόσεις
--------

* Zahariadi, C. Stamatiadou, E. & Dima, A. 1982. Geographical distribution of species of Ornithogalum (Liliaceae) in Greece, including two new taxa. – Ann. Mus. Goulandris, 5: 131-162.
* Snogerup, S. Snogerup, B. Stamatiadou, E. von Bothmer, R. & Gustafsson, M. 2006. Flora and vegetation of Andros, Kiklades, Greece. – Ann. Mus. Goulandris, 11: 85-270.